ai4bharat/Pralekha huggingface dataset:
କୋଇଲା ମନ୍ତ୍ରଣାଳୟ
ପିଏମ୍ ଗତିଶକ୍ତି ଯୋଜନାରେ କୋଇଲା ମନ୍ତ୍ରଣାଳୟ ୧୩ଟି ରେଳ ପ୍ରକଳ୍ପ ହାତକୁ ନେଲା
ଏହି ପ୍ରକଳ୍ପ ମଧ୍ୟରୁ ୪ଟି ଅତ୍ୟନ୍ତ ଗୁରୁତ୍ୱପୂର୍ଣ୍ଣ: ତାହା ଓଡିଶା ଓ ଝାଡଖଣ୍ଡରେ ନିର୍ମିତ ହେବ
ପରିବେଶ ଅନୁକୂଳ ଏବଂ ତ୍ୱରିତ କୋଇଲା ପରିବହନ ଉପରେ ଗୁରୁତ୍ୱ
କୋଇଲା ପରିବହନ କ୍ଷେତ୍ରରେ ପରିବେଶ ପ୍ରଦୂଷଣକୁ ରୋକିବା ଏବଂ ଖଣି ଅଞ୍ଚଳରୁ ବିଭିନ୍ନ ଲକ୍ଷ୍ୟ ସ୍ଥଳକୁ ତ୍ୱରିତ କୋଇଲା ପହଂଚାଇବା ଉପରେ କେନ୍ଦ୍ର କୋଇଲା ମନ୍ତ୍ରଣାଳୟ ଗୁରୁତ୍ୱ ଦେଇଛି । ଏହି ପ୍ରୟାସରେ ସଡକ ପଥରେ କୋଇଲା ପରିବହନକୁ ଯଥେଷ୍ଟ ହ୍ରାସ କରି ରେଳ ପରିବହନକୁ ବଢାଇବାକୁ ମନ୍ତ୍ରଣାଳୟ ଉଦ୍ୟମ କରୁଛି । ସେଥିପାଇଁ କୋଇଲା ମନ୍ତ୍ରଣାଳୟ ନୂଆ କୋଇଲାଖଣି ଇଲାକାରେ ନୂତନ ବ୍ରଡଗେଜ ରେଳପଥ ନିର୍ମାଣ କରିବାକୁ ଯୋଜନା କରୁଛି । ଏଥିରେ କୋଇଲା ବୋଝେଇ ସ୍ଥଳ ପର୍ଯ୍ୟନ୍ତ ରେଳପଥର ସଂପ୍ରସାରଣ କରଯିବ । ଆବଶ୍ୟକସ୍ଥଳେ କେତେକ ସ୍ଥାନରେ ରେଳଲାଇନକୁ ଦୋହରା ଓ ତିନିଟିକିଆ କରିବାକୁ ମନ୍ତ୍ରଣାଳୟ ଚିନ୍ତା କରୁଛି । ଯଥା ସମ୍ଭବ ଅଧିକରୁ ଅଧିକ କୋଇଲା ପରିବହନ ରେଳଯୋଗେ କରିବାକୁ ବିଚାର କରାଯାଉଛି ।
୨୦୨୧ ଅକ୍ଟୋବରରେ ପ୍ରଧାନମନ୍ତ୍ରୀଙ୍କ ଦ୍ୱାରା ପିଏମ୍ ଗତିଶକ୍ତି ଯୋଜନାର ଶୁଭାରମ୍ଭ ହୋଇଥିଲା । ଏଥିରେ କେନ୍ଦ୍ର ସରକାରଙ୍କ ବିଭିନ୍ନ ମନ୍ତ୍ରଣାଳୟର ମିଳିତ ପ୍ରୟାସରେ ଦେଶର ଭିତ୍ତିଭୂମି କ୍ଷେତ୍ରର ବିକାଶକୁ ଗୁରୁତ୍ୱ ଦିଆଯାଇଥିଲା । ସଂଯୋଗ ଭିତ୍ତିଭୂମିର ବିକାଶ ପାଇଁ ବିଭିନ୍ନ ମନ୍ତ୍ରଣାଳୟ ନିଜ ନିଜ ମଧ୍ୟରେ ସମନ୍ୱୟ ଓ ସହଯୋଗ ରକ୍ଷା କରି ଏହାକୁ କାର୍ଯ୍ୟକାରୀ କରୁଛନ୍ତି । ଏଥିରେ ବିଭିନ୍ନ ଭିତ୍ତିଭୂମି ପ୍ରକଳ୍ପମାନ ନିର୍ମାଣ କରାଯାଉଛି । ଏହି ପ୍ରକ୍ରିୟାରେ ରାଜ୍ୟ ସରକାରମାନଙ୍କୁ ମଧ୍ୟ ସମ୍ପୃକ୍ତ କରାଯାଇଛି ଓ ଏଥିପାଇଁ ବୈଷୟିକ ତଥା ଅନ୍ୟାନ୍ୟ ସହାୟତା ବିଭିନ୍ନ ପ୍ରକଳ୍ପ ନିମନ୍ତେ ଯୋଗାଇ ଦିଆଯାଉଛି ।
ପିଏମ୍ ଗତିଶଣକ୍ତି ଯୋଜନାର ଲକ୍ଷ୍ୟ ଭିତ୍ତିରେ କୋଇଲା ମନ୍ତ୍ରଣାଳୟ ୧୩ଟି ବହୁମୁଖୀ  ରେଳ ସଂଯୋଗ ପ୍ରକଳ୍ପ ନିର୍ମାଣ କାର୍ଯ୍ୟ ହାତକୁ ନେଇଛି । ପ୍ରତ୍ୟେକ ପ୍ରକଳ୍ପରେ ଥିବା ଭିତ୍ତିଭୂମିର ଅଭାବକୁ ପ୍ରଥମେ ଚିହ୍ନଟ କରାଯାଇ ତା’ ପରେ ନିର୍ମାଣ କାର୍ଯ୍ୟ ହାତକୁ ନିଆଯାଉଛି । ହାଇ ଇମ୍ପ୍ୟାକ୍ଟ ପ୍ରୋଜେକ୍ଟ  ଭାବେ ୪ଟି ଚିହ୍ନଟ କରାଯାଇ ଇତିମଧ୍ୟରେ ତାହାର ମାନଚିତ୍ରକୁ ଏନ୍ଏମ୍ପି ପୋର୍ଟାଲରେ ସ୍ଥାନିତ କରାଯାଇଛି । ଏହି ଚାରିଟି ପ୍ରକଳ୍ପ ଓଡିଶା ଓ ଝାଡଖଣ୍ଡରେ କାର୍ଯ୍ୟକାରୀ ହେବ ।
ସମ୍ପୃକ୍ତ ରେଳପ୍ରକଳ୍ପ ନିର୍ମିତ ହେଲେ କୋଇଲା ଖଣି ଅଞ୍ଚଳରୁ ଦେଶର ବିଭିନ୍ନ ସ୍ଥାନକୁ କୋଇଲ ଯୋଗାଣ ପ୍ରକ୍ରିୟା ତ୍ୱରାନ୍ୱିତ ହୋଇପାରିବ । ଏହା ଦ୍ୱାରା ବ୍ୟାବସାୟିକ ତ୍ତଭିତ୍ତିରେ କୋଇଲ ଉତ୍ତୋଳନ କରୁଥିବା କମ୍ପାନୀ ଓ କୋଇଲା ପରିବହନ ପାଇଁ ଉତ୍ତମ ସୁବିଧା ପାଇବେ । ରେଳଯୋଗେ କୋଇଲା ପରିବହନ ଅଧିକ ହେଲେ ବାୟୁ ପ୍ରଦୂଷଣ ଯଥେଷ୍ଟ ହ୍ରାସ ପାଇବ ଏବଂ ପରିବେଶ ସୁରକ୍ଷିତ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତରପ୍ରଦେଶ ମନ୍ତ୍ରୀ ଶ୍ରୀ ବିଜୟ କାଶ୍ୟପଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ଉତ୍ତରପ୍ରଦେଶ ମନ୍ତ୍ରୀ ଶ୍ରୀ ବିଜୟ କାଶ୍ୟପଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ଭାଜପା ନେତା ଏବଂ ଉତ୍ତରପ୍ରଦେଶ ସରକାରଙ୍କ ମନ୍ତ୍ରୀ ବିଜୟ କାଶ୍ୟପ ଜୀଙ୍କ ବିୟୋଗରେ ଅତ୍ୟନ୍ତ ଦୁଃଖିତ । ସେ ତୃଣମୂଳ ସ୍ତରର ନେତା ଥିଲେ ଏବଂ ସବୁବେଳେ ଜନହିତକର କାର୍ଯ୍ୟ ପାଇଁ ଉତ୍ସର୍ଗୀକୃତ ଥିଲେ । ଏଭଳି ଦୁଃଖଦ ମୁହୂର୍ତ୍ତରେ ତାଙ୍କ ପରିବାର ଏବଂ ପ୍ରଶଂସକଙ୍କ ପ୍ରତି ମୋର ସମବେଦନା । ଓମ୍ ଶାନ୍ତି” ।
ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟ
ହିମାଚଳ ପ୍ରଦେଶର ଶିମଲା ଠାରେ ୩୧ ମେ, ୨୦୨୨ରେ ସରକାରୀ ଯୋଜନାର ହିତାଧିକାରୀଙ୍କ ସହ ମତ ବିନିମୟ କରିବେ ପ୍ରଧାନମନ୍ତ୍ରୀ
ସାରା ଦେଶର ବିଭିନ୍ନ ଜିଲ୍ଲାରେ ଆୟୋଜିତ ଗରିବ କଲ୍ୟାଣ ସମ୍ମେଳନରେ ହିତାଧିକାରୀଙ୍କ ସହିତ ଆଲୋଚନା କରିବେ କେନ୍ଦ୍ର ମନ୍ତ୍ରୀ ଓ ନିର୍ବାଚନ ପ୍ରତିନିଧିଗଣ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜାଦୀ କା ଅମୃତ ମହୋତ୍ସବ ସମାରୋହ ପାଳନର ଅଂଶବିଶେଷ ସ୍ବରୂପ ଭାରତ ସରକାରଙ୍କ ନଅଟି ମନ୍ତ୍ରଣାଳୟ ଓ ବିଭିନ୍ନ ବିଭାଗର ପ୍ରାୟ ୧୬ଟି ଯୋଜନା ଓ କାର୍ଯ୍ୟକ୍ରମର ହିତାଧିକାରୀଙ୍କ ସହିତ ମତ ବିନିମୟ କରିବେ । ‘‘ଗରିବ କଲ୍ୟାଣ ସମ୍ମେଳନ’’ ନାମକ ଏକ ଜାତୀୟ ସ୍ତରର କାର୍ଯ୍ୟକ୍ରମ ୩୧ ମେ, ୨୦୨୨ରେ ହିମାଚଳ ପ୍ରଦେଶର ସିମଲା ଠାରେ ଅନୁଷ୍ଠିତ ହେବ । ଏଥିରେ ଯୋଗ ଦେଇ ପ୍ରଧାନମନ୍ତ୍ରୀ ଦେଶର ବିଭିନ୍ନ ସ୍ଥାନରେ ଥିବା ହିତାଧିକାରୀଙ୍କ ସହିତ ଭିଡିଓ କନଫରେନ୍ସିଂ ଜରିଆରେ ସିଧାସଳଖ ଆଲୋଚନା କରିବେ । ଏହି ଅବସରରେ ପ୍ରଧାନମନ୍ତ୍ରୀ ପିଏମ କିସାନ ସମ୍ମାନ ନିଧିର ୧୧ତମ କିସ୍ତି ଆକାରରେ ୨୧ ହଜାର କୋଟି ଟଙ୍କାରୁ ଅଧିକ ପରିମାଣର ଅର୍ଥରାଶି ଜାରି କରିବେ । ରାଜ୍ୟ ରାଜଧାନୀ, ଜିଲ୍ଲା ମୁଖ୍ୟାଳୟ ଏବଂ କେଭିକେ କେନ୍ଦ୍ରଗୁଡ଼ିକରେ ଏହି କାର୍ଯ୍ୟକ୍ରମକୁ ସମାନ୍ତରାଳ ଭାବେ ଆୟୋଜନ କରାଯିବ । ଏହି ଉପଲକ୍ଷେ ଏକାଧିକ କାର୍ଯ୍ୟକ୍ରମ ଆୟୋଜନ କରାଯିବ । ହିତାଧିକାରୀମାନେ ରାଜ୍ୟ ମୁଖ୍ୟମନ୍ତ୍ରୀ, କେନ୍ଦ୍ର ଓ ରାଜ୍ୟ ସରକାରଙ୍କ ମନ୍ତ୍ରୀ, ସାଂସଦ, ବିଧାୟକ ଓ ଅନ୍ୟ ନିର୍ବାଚିତ ଜନପ୍ରତିନିଧିମାନଙ୍କ ସହିତ ମଧ୍ୟ ଆଲୋଚନା କରିବେ ।
ଦେଶବ୍ୟାପୀ ଏସବୁ ଯୋଜନାର କୋଟି କୋଟି ହିତାଧିକାରୀ ରହିଛନ୍ତି । ଦେଶର ଜନସଂଖ୍ୟାର ସବୁଠୁ ଗରିବ ବର୍ଗଙ୍କ ସବୁ ଜଟିଳ ସମସ୍ୟା ସମାଧାନ ଦିଗରେ ଏହି ଯୋଜନା ଓ କାର୍ଯ୍ୟକ୍ରମ ସବୁ ସହାୟକ ହେଉଛି । ଆବାସ, ପାନୀୟ ଜଳ ଉପଲବ୍ଧତା, ଖାଦ୍ୟ, ସ୍ବାସ୍ଥ୍ୟ ସେବା ଓ ପୋଷଣ, ଜୀବନଜୀବିକା ଏବଂ ଆର୍ଥିକ ଅନ୍ତର୍ଭୂକ୍ତୀକରଣ ଆଦି କ୍ଷେତ୍ରରେ ଗରିବମାନଙ୍କୁ ସହାୟତା ମିଳୁଛି । ଏହି ମତବିନିମୟ କାର୍ଯ୍ୟକ୍ରମ ମାଧ୍ୟମରେ ଏସବୁ ଯୋଜନାରେ ସମନ୍ବୟର ସମ୍ଭାବନା ଉଜାଗର ହୋଇପାରିବ ଏବଂ ପରିପୂର୍ଣ୍ଣତା ଲକ୍ଷ୍ୟ ହାସଲ ଦିଗରେ ସହାୟତା ମିଳିବ । ଏଥିସହିତ ୨୦୪୭ରେ ଦେଶ ସ୍ବାଧୀନତାର ୧୦୦ ବର୍ଷ ପୂର୍ତ୍ତି ଉପଲକ୍ଷେ ନାଗରିକଙ୍କ ଆଶାଆକାଂକ୍ଷା ଜାଣିବା ଲାଗି ଏପରି କାର୍ଯ୍ୟକ୍ରମ ଏକ ସୁଯୋଗ ଆଣି ଦେବ । ଏହି ସମ୍ମେଳନକୁ ବର୍ତ୍ତମାନ ସୁଦ୍ଧା ସବୁଠୁ ବଡ଼ ଏକକ ଦେଶବ୍ୟାପୀ ମତବିନିମୟ କାର୍ଯ୍ୟକ୍ରମ ଭାବେ ବିବେଚନା କରାଯାଉଛି ଯାହାକି ଦେଶର ସବୁ ଜିଲ୍ଲାରେ ଆୟୋଜନ କରାଯିବ । ଏଥିରେ ହିତାଧିକାରୀଙ୍କ ଜୀବନରେ ଏସବୁ ଯୋଜନା ଓ କାର୍ଯ୍ୟକ୍ରମର ପ୍ରଭାବ ବିଷୟରେ ପ୍ରଧାନମନ୍ତ୍ରୀ ସେମାନଙ୍କ ସହିତ ଆଲୋଚନା କରିବେ ।
କାର୍ଯ୍ୟକ୍ରମକୁ ଦୁଇଟି ପର୍ଯ୍ୟାୟରେ ଆୟୋଜନ କରାଯିବ, ରାଜ୍ୟ/ଜିଲ୍ଲା/କେଭିକେ କାର୍ଯ୍ୟକ୍ରମ ପୂର୍ବାହ୍ନ ୯.୪୫ରେ ଆରମ୍ଭ ହେବ । ପୂର୍ବାହ୍ନ ୧୧ଟାରେ ଏସବୁ କାର୍ଯ୍ୟକ୍ରମକୁ ଜାତୀୟ ସ୍ତରର କାର୍ଯ୍ୟକ୍ରମ ସହ ଯୋଡ଼ାଯିବ । ଦୂରଦର୍ଶନ ଏବଂ ଏହାର ଜାତୀୟ ଓ ଆଞ୍ଚଳିକ ଚ୍ୟାନେଲ ମାଧ୍ୟମରେ ଜାତୀୟସ୍ତରୀୟ କାର୍ଯ୍ୟକ୍ରମର ସିଧାପ୍ରସାରଣ କରାଯିବ । ମାଇ ଗଭ୍ ଜରିଆରେ ଜାତୀୟ କାର୍ଯ୍ୟକ୍ରମର ୱେବକାଷ୍ଟ ପାଇଁ ବ୍ୟବସ୍ଥା କରାଯାଇଛି । ଏଥିପାଇଁ ଲୋକମାନେ ଆଗୁଆ ନିଜର ପଞ୍ଜୀକରଣ କରାଇବେ । ଅନ୍ୟ ସୋଶଲ ମିଡିଆ ଚ୍ୟାନେଲ ଯଥା ୟୁଟ୍ୟୁବ, ଫେସବୁକ, ଟୁଇଟ୍ଟର, ଇନଷ୍ଟାଗ୍ରାମ୍ ଆଦିରେ ଏହାକୁ ଦେଖିହେବ ।
ଏହି ମତବିନିମୟ କାର୍ଯ୍ୟକ୍ରମ ଦ୍ବାରା ନାଗରିକଙ୍କ ଜୀବନକୁ ସହଜ କରୁଥିବା ଏସବୁ ଯୋଜନାର ଜନ-କୈନ୍ଦ୍ରିକ ଦୃଷ୍ଟିକୋଣ ପ୍ରତିଫଳିତ ହେବା ସହିତ ଜନସାଧାରଣଙ୍କ ଆଶାଆକାଂକ୍ଷା ସମ୍ପର୍କରେ ସରକାର ଅବଗତ ହୋଇପାରିବେ, ଯାହାଫଳରେ ପ୍ରଗତି ଦିଗରେ ରାଷ୍ଟ୍ରର ଯାତ୍ରାରେ କେହି ଜଣେ ଯେମିତି ବଞ୍ଚିତ ରହିବେ ନାହିଁ ତାହା ସୁନିଶ୍ଚିତ ହୋଇପାରିବ ।
ଯୋଜନା/କାର୍ଯ୍ୟକ୍ରମର ତାଲିକା
- ପ୍ରଧାନମନ୍ତ୍ରୀ ଆବାସ ଯୋଜନା 
- ପ୍ରଧାନମନ୍ତ୍ରୀ କିଷାନ ସମ୍ମାନ ନିଧି
- III. ପ୍ରଧାନମନ୍ତ୍ରୀ ଉଜ୍ଜ୍ବଳା ଯୋଜନା
- ପୋଷଣ ଅଭିଯାନ
- ପ୍ରଧାନମନ୍ତ୍ରୀ ମାତୃ ବନ୍ଦନା ଯୋଜନା
- ସ୍ବଚ୍ଛ ଭାରତ ମିଶନ 
- ଜଳ ଜୀବନ ମିଶନ ଓ ଅମୃତ
- ପ୍ରଧାନମନ୍ତ୍ରୀ ସ୍ବନିଧି ଯୋଜନା
- IX. ଏକ ରାଷ୍ଟ୍ର ଏକ ରାସନ କାର୍ଡ
- ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା
- XI. ଆୟୁଷ୍ମାନ ଭାରତ ପିଏମ ଜନ ଆରୋଗ୍ୟ ଯୋଜନା
- ଆୟୁଷ୍ମାନ ଭାରତ ସ୍ବାସ୍ଥ୍ୟ ଓ କଲ୍ୟାଣ କେନ୍ଦ୍ର
- ପ୍ରଧାନମନ୍ତ୍ରୀ ମୁଦ୍ରା ଯୋଜନା
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚତୁର୍ଥ ଥର ପାଇଁ ନେଦରଲ୍ୟାଣ୍ଡର ପ୍ରଧାନମନ୍ତ୍ରୀ ହୋଇଥିବା ମାନ୍ୟବର ମାର୍କ ରୁଟେଙ୍କୁ ପ୍ରଧାନମନ୍ତ୍ରୀ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଚତୁର୍ଥ ଥର ପାଇଁ ନେଦରଲ୍ୟାଣ୍ଡର ପ୍ରଧାନମନ୍ତ୍ରୀ ହୋଇଥିବା ମାନ୍ୟବର ମାର୍କ ରୁଟେଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମୋର ପ୍ରିୟ ବନ୍ଧୁ ପ୍ରଧାନମନ୍ତ୍ରୀ ମାର୍କ ରୁଟେଙ୍କୁ ଅଭିନନ୍ଦନ ଏବଂ ଚତୁର୍ଥ ପାଳିର କାର୍ଯ୍ୟକାଳ ପାଇଁ ଶୁଭେଚ୍ଛା । ବିଶ୍ୱାସ ଯେ ଆମେ ମିଳିତ ଭାବେ ଭାରତ ଏବଂ ନେଦରଲ୍ୟାଣ୍ଡ ମଧ୍ୟରେ ବ୍ୟାପକ ସହଭାଗିତାକୁ ନୂତନ ଶିଖରରେ ପହଞ୍ଚାଇବୁ ।”
HS
(
ଅର୍ଥ ମନ୍ତ୍ରଣାଳୟ
ଜରୁରୀକାଳୀନ ଋଣ ଯୋଗାଣ ଗ୍ୟାରେଣ୍ଟି ଯୋଜନାର ମିଆଦକୁ ଆଉ ଏକ ମାସ ବଢାଇଲେ ସରକାର
• ଏହି ଯୋଜନାରେ 2 ଲକ୍ଷ କୋଟି ଟଙ୍କାରୁ ଅଧିକ ଋଣ ମଞ୍ଜୁର
କେନ୍ଦ୍ର ସରକାର ଜରୁରୀକାଳୀନ ଋଣ ଯୋଗାଣ ଗ୍ୟାରେଣ୍ଟି ଯୋଜନା ର ମିଆଦକୁ ଆଉ 1 ମାସ ପାଇଁ ବଢାଇ ଦେଇଛନ୍ତି । ଏହା ଚଳିତ ନଭେମ୍ବର ମାସ 30 ତାରିଖ ଯାଏଁ କିମ୍ବା ଏହି ଯୋଜନାରେ 3 ଲକ୍ଷ କୋଟି ଟଙ୍କାରୁ ଅଧିକ ଋଣ ମଞ୍ଜୁର ହେବା ପର୍ଯ୍ୟନ୍ତ କାର୍ଯ୍ୟକାରୀ ହେବ । ଏ କ୍ଷେତ୍ରରେ ପରିବର୍ଦ୍ଧିତ ସମୟର ମିଆଦ ଓ ଋଣ ମଞ୍ଜୁରି ମଧ୍ୟରୁ ଯେଉଁଟି ଆଗ ହେବ ତାହାକୁ ଗ୍ରହଣ କରାଯିବ । ପ୍ରଚଳିତ ପାର୍ବଣ ଋତୁରେ ଦେଶର ଅର୍ଥନୀତିର ବିଭିନ୍ନ କ୍ଷେତ୍ର ଏବେ କ୍ରମଶଃ ଉନ୍ମୁକ୍ତ ହେଉଛି ଏବଂ ଋଣ ଚାହିଦା ଅଧିକରୁ ଅଧିକ ବଢୁଛି । ତାହାକୁ ଦୃଷ୍ଟିରେ ରଖି ସରକାର ଏହି ପଦକ୍ଷେପ ଗ୍ରହଣ କରିଛନ୍ତି । ଏହି ସମୟ ମିଆଦ ସଂପ୍ରସାରଣ ଫଳରେ ଯେଉଁସବୁ ଆଗ୍ରହୀ ବ୍ୟକ୍ତି ସଂପୃକ୍ତ ଯୋଜନାରେ ଏ ପର୍ଯ୍ୟନ୍ତ ଋଣ ନେଇନାହାନ୍ତି ସେମାନେ ଏହାର ସୁଯୋଗ ନେଇପାରିବେ ।
ଇସିଏଲ୍ଜି ଯୋଜନାକୁ ଆତ୍ମନିର୍ଭର ଭାରତ ପ୍ୟାକେଜର ଏକ ଅଂଶଭାବେ କେନ୍ଦ୍ର ସରକାର ଘୋଷଣା କରିଥିଲେ । ଏମ୍ଏସ୍ଏମ୍ଇ, ବ୍ୟବସାୟ ଉଦ୍ୟୋଗ, ବ୍ୟବସାୟ ପାଇଁ ବ୍ୟକ୍ତିଗତ ଋଣ ଏବଂ ମୁଦ୍ରା ଋଣକାରୀଙ୍କୁ ବିନା ବନ୍ଧକରେ ଅତିରିକ୍ତ ଋଣ ଗ୍ୟାରେଣ୍ଟି ଯୋଗାଇଦେବା ଏହି ଯୋଜନାର ଲକ୍ଷ୍ୟ । ଏ କ୍ଷେତ୍ରରେ ସରକାର ଗ୍ୟାରେଣ୍ଟରଭାବେ କାର୍ଯ୍ୟ କରୁଛନ୍ତି । ଯେଉଁମାନେ ଋଣ ନେଇଛନ୍ତି ସେମାନେ ତାହା 29 ଫେବୃୟାରୀ 2020 ସୁଦ୍ଧା ଯଦି ପରିଶୋଧ କରି ନ ଥିବେ, ସେହି ବକେୟା ଋଣର 20 ଶତାଂଶ ହିସାବରେ ଏହି ଅତିରିକ୍ତ ଋଣ ଯୋଗାଣର ବ୍ୟବସ୍ଥା ଏହି ଯୋଜନାରେ କରାଯାଇଛି । ସେହିଭଳି ଯେଉଁ ଋଣକାରୀଙ୍କ ଉପରେ 50 କୋଟିରୁ ଅଧିକ ଟଙ୍କାର ଋଣ 29 ଫେବୃୟାରୀ 2020 ସୁଦ୍ଧା ଥିବ ଏବଂ ସେମାନଙ୍କର ବାର୍ଷିକ କାରବାର 250 କୋଟି ଟଙ୍କା ହେଉଥିବ, ଏହି ଯୋଜନାରେ ସେମାନେ ମଧ୍ୟ ଅତିରିକ୍ତ ଋଣ ସହାୟତା ପାଇପାରିବେ । ଇସିଏଲ୍ଜି ଯୋଜନାରେ ସୁଧ ହାର ବ୍ୟାଙ୍କ ଓ ବିତ୍ତୀୟ ଅନୁଷ୍ଠାନଗୁଡିକ ପାଇଁ 9.25 ଶତାଂଶ ଧାର୍ଯ୍ୟ କରାଯାଇଛି । ଅର୍ଥାତ୍ ଏମାନେ 9.25 ଶତାଂଶ ସୁଧରେ ଋଣ ଯୋଗାଇ ଦେବେ । ତେବେ ଅଣବ୍ୟାଙ୍କିଙ୍ଗ ବିତ୍ତୀୟ ସଂସ୍ଥାଗୁଡିକ ହିତାଧିକାରୀଙ୍କୁ 14 ଶତାଂଶ ସୁଧ ହାରରେ ଋଣ ଯୋଗାଇବେ । ଏହି ଯୋଜନାରେ 4 ବର୍ଷ ପାଇଁ ଋଣ ପ୍ରଦାନର ବ୍ୟବସ୍ଥା ରହିଛି ଏବଂ ଏକ ବର୍ଷ ପର୍ଯ୍ୟନ୍ତ ମୂଳଧନ ପରିଶୋଧ କରିବାକୁ ପଡିବ ନାହିଁ ।
ଇସିଏଲ୍ଜି ପୋର୍ଟାଲରେ ଋଣ ଯୋଗାଣକାରୀ ସଂସ୍ଥାଗୁଡିକ ଦ୍ୱାରା ଅପ୍ଲୋଡ ହୋଇଥିବା ତଥ୍ୟ ଅନୁସାରେ ଏ ପର୍ଯ୍ୟନ୍ତ ଏହି ଯୋଜନାରେ 60.67 ଲକ୍ଷ ଆବେଦନକାରୀଙ୍କ ନିମନ୍ତେ 2.03 ଲକ୍ଷ କୋଟି ଟଙ୍କାର ଋଣ ମଞ୍ଜୁର କରାଯାଇଛି । ଏହାଛଡା ଏ ପର୍ଯ୍ୟନ୍ତ ଏହି ଯୋଜନାରେ 1.48 ଲକ୍ଷ କୋଟି ଟଙ୍କା ହିତାଧିକାରୀଙ୍କୁ ଋଣ ଆକାରରେ ଯୋଗାଇ ଦିଆଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡିସେମ୍ବର ୧୬ରେ କୃଷି ଓ ଖାଦ୍ୟ ପ୍ରକ୍ରିୟାକରଣ ଜାତୀୟ ଶିଖର ସମ୍ମିଳନୀର ଅନ୍ତିମ ଅଧିବେଶନରେ ପ୍ରଧାନମନ୍ତ୍ରୀ କୃଷକମାନଙ୍କୁ ଉଦ୍ବୋଧନ ଦେବେ
ଏହି ଶିଖର ସମ୍ମିଳନୀରେ ପ୍ରାକୃତିକ ପ୍ରଣାଳୀରେ ଚାଷବାସ ଏବଂ ଏହାର ଲାଭ ସମ୍ପର୍କରେ କୃଷକଙ୍କୁ ସୂଚନା ପ୍ରଦାନ ଉପରେ ଗୁରୁତ୍ୱ
କୃଷକଙ୍କ କଲ୍ୟାଣ ଏବଂ ସେମାନଙ୍କ ଆୟବୃଦ୍ଧି ଘେନି ପ୍ରଧାନମନ୍ତ୍ରୀଙ୍କ ଲକ୍ଷ୍ୟକୁ ପୂରଣ କରିବାକୁ ଏହି ସମ୍ମିଳନୀର ଆୟୋଜନ କରାଯାଇଛି
ଗୁଜରାଟର ଆନନ୍ଦଠାରେ ଆଜିଠାରୁ ଆରମ୍ଭ ହୋଇଥିବା କୃଷି ଓ ଖାଦ୍ୟ ପ୍ରକ୍ରିୟାକରଣ ଜାତୀୟ ଶିଖର ସମ୍ମିଳନୀର ଅନ୍ତିମ ଅଧିବେଶନରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତା ୧୬ତାରିଖ ପୂର୍ବାହ୍ନ ୧୧ଟାରେ କୃଷକମାନଙ୍କୁ ଉଦ୍ବୋଧନ ଦେବେ । ଭିଡିଓ କନ୍ଫରେନ୍ସି ବ୍ୟବସ୍ଥାରେ ପ୍ରଧାନମନ୍ତ୍ରୀ ଦେଶର କୃଷକମାନଙ୍କୁ ଉଦ୍ବୋଧନ ଦେବାର କାର୍ଯ୍ୟକ୍ରମ ଚୂଡାନ୍ତ ହୋଇଛି । ଏହି ସମ୍ମିଳନୀରେ ପ୍ରାକୃତିକ ପ୍ରଣାଳୀରେ ଚାଷବାସ କରିବା ଉପରେ ଗୁରୁତ୍ୱ ଦିଆଯିବ ଏବଂ ସେ ବିଷୟରେ ଏଥିରେ ଆଲୋଚନା ହେବ । ଏହାଛଡା ପ୍ରାକୃତିକ ପ୍ରଣାଳୀରେ ଚାଷବାସ କଲେ କି ପ୍ରକାର ଲାଭ ହେବ ସେ ସମ୍ପର୍କରେ ମଧ୍ୟ ଚାଷୀଙ୍କୁ ଆବଶ୍ୟକ ସୂଚନା ପ୍ରଦାନ କରାଯିବ ।
କୃଷକଙ୍କ କଲ୍ୟାଣ ପାଇଁ ପ୍ରଧାନମନ୍ତ୍ରୀ ଯେଉଁ ଲକ୍ଷ୍ୟ ରଖିଛନ୍ତି ତାହାକୁ ପୂରଣ କରିବା ନିମନ୍ତେ ସରକାର ବିଭିନ୍ନ ପ୍ରକାର ପଦକ୍ଷେପ ଗ୍ରହଣ କରୁଛନ୍ତି । ଉତ୍ପାଦନ ବୃଦ୍ଧିକୁ ନିଶ୍ଚିତ କରି ଚାଷୀଙ୍କ ଚାଷ ଦକ୍ଷତାକୁ ବଢାଇ ସେମାନଙ୍କୁ ଲାଭବାନ କରିବାକୁ ଉଦ୍ୟବ ଅବ୍ୟାହତ ରହିଛି । ଏହାଛଡା ଚାଷୀଙ୍କ ଆୟ ବଢାଇବାକୁ ମଧ୍ୟ ସରକାର ବିଭିନ୍ନ ପ୍ରକାର ପଦକ୍ଷେପ ଗ୍ରହଣ କରିଛନ୍ତି । ଲାଭଦାୟକ କୃଷି ପଦ୍ଧତିର ନିରନ୍ତରତା ରକ୍ଷା, କୃଷି କାର୍ଯ୍ୟରେ ବିନିଯୋଗ ଜନିତ ଖର୍ଚ୍ଚ ହ୍ରାସ, ଉତ୍ପାଦିତ ସାମଗ୍ରୀ ପାଇଁ ଉତ୍ତମ ବଜାର ସୁବିଧା ଯୋଗାଣ ଓ ସର୍ବୋପରି ଚାଷୀଙ୍କୁ ଅଧିକ ଆୟ ଦେବା ନିମନ୍ତେ ସରକାର ନାନା ପ୍ରକାର ପଦକ୍ଷେପ ତଥା ସହାୟକ ବ୍ୟବସ୍ଥା ଗ୍ରହଣ କରିଛନ୍ତି ।
ଶୂନ୍ୟ ବଜେଟ ପ୍ରାକୃତିକ ଚାଷ, କୃଷି କାର୍ଯ୍ୟରେ ଖର୍ଚ୍ଚ ହ୍ରାସ ପାଇଁ ଏକ ଭଲ ପନ୍ଥା । ଏହା ଫଳରେ ସାର, କୀଟନାଶକ ଓ ଅନ୍ୟାନ୍ୟ ସାମଗ୍ରୀ କିଣିବାକୁ ଚାଷୀଙ୍କୁ ବଜାର ଉପରେ ଅଧି ନିର୍ଭର କରିବାକୁ ପଡିବ ନାହିଁ । ଏହା ଦ୍ୱାରା ସେମାନଙ୍କ ଚାଷବାସ ଖର୍ଚ୍ଚ କମିବ ଏବଂ ଆୟ ବଢିବ ।
ସେମାନଙ୍କୁ ପାରମ୍ପରିକ କ୍ଷେତ୍ରଭିତ୍ତିକ ପ୍ରଯୁକ୍ତି ବ୍ୟବହାର କରି ମାଟିର ଉର୍ବରତା ଓ ଉତ୍ପାଦକତା ଶକ୍ତି ବୃଦ୍ଧି ପାଇଁ ଉପାୟ ଯୋଗାଇ ଦେବାକୁ ପ୍ରୟାସ ଚାଲିଛି । ଦେଶୀ ଗାଈ ଗୋବର ଓ ଗୋମୁତ୍ରକୁ ସହଜରେ ବିନା ଖର୍ଚ୍ଚରେ ନିଜର ଜମିରେ ବ୍ୟବହାର କରି ଏହାର ଉତ୍ପାଦକ ଶକ୍ତିକୁ ବଢାଇ ପାରିବେ । ଜମିର ଆର୍ଦ୍ରତା ରକ୍ଷା ପାଇଁ ଘାସପତ୍ର ଆଦି ଜୈବିକ ପଦାର୍ଥମାନ ବ୍ୟବହାର କରି ତାହାକୁ ଘୋଡାଇ ରଖିବାର ପାରମ୍ପରିକ ପଦ୍ଧତିର ଉପଯୋଗ ଉପରେ ଗୁରୁତ୍ୱ ଦିଆଯାଉଛି । ଏହା ଫଳରେ ଜମିର ଆର୍ଦ୍ରତା ବର୍ଷତମାମ ରହିବ ଏବଂ ଜଳାଭାବ ସମୟରେ ମଧ୍ୟ ଏହି ପଦ୍ଧତିରେ ଜମିରୁ ଫସଲ ଉତ୍ପାଦନ କମିବ ନାହିଁ, କିମ୍ବା ମରୁଡି ଭୟ ରହିବ ନାହିଁ । ଏହାଫଳରେ ଜମିରୁ ନିରନ୍ତର ଭଲ ଫସଲ ଉତ୍ପାଦିତ ହୋଇପାରିବ । ଏହି ପଦ୍ଧତି ଅବଲମ୍ବନ କିରବାର ପ୍ରଥମ ବର୍ଷଠାରୁ ଚାଷୀଙ୍କୁ ଭଲ ଉତ୍ପାଦନ ମିଳିପାରିବ ।
ଏସବୁ କୌଶଳ ଉପରେ ଗୁରୁତ୍ୱ ଦେବା ସହିତ ସମଗ୍ର ଦେଶର ଚାଷୀମାନଙ୍କୁ ଏ ସଂକ୍ରାନ୍ତ ତଥ୍ୟ ଓ ବାର୍ତ୍ତା ଯୋଗାଇବାକୁ ଗୁଜରାଟ ସରକାର କୃଷି ଓ ଖାଦ୍ୟ ପ୍ରକ୍ରିୟାକରଣ ଉପରେ ଏକ ତିନିଦିନିଆ ଜାତୀୟ ଶିଖର ସମ୍ମିଳନୀ ଆଜିଠାରୁ ଆୟୋଜନ କରିଛନ୍ତି । ଏହି ତିନିଦିନିଆ ସମ୍ମିଳନୀ ଚଳିତ ମାସ ୧୬ତାରିଖ ଯାଏ ଚାଲିବ। ଏଥିରେ ପ୍ରାକୃତିକ କୃଷି ପଦ୍ଧତିକୁ ଗୁରୁତ୍ୱ ଦିଆଯାଇଛି । ଏହି ସମ୍ମିଳନୀରେ ୫୦୦୦ରୁ ଅଧିକ କୃଷକ ଯୋଗ ଦେବେ । ଏହାଛଡା ଦେଶର ବିଭିନ୍ନ ଭାଗର ଚାଷୀମାନଙ୍କୁ ଆଇସିଆରର କେନ୍ଦ୍ରୀୟ ପ୍ରତିଷ୍ଠାନ ସମୂହ , କୃଷି ବିଜ୍ଞାନ କେନ୍ଦ୍ର ଓ କୃଷି ପ୍ରଯୁକ୍ତି ପରିଚାଳନା ସଂସ୍ଥା  ନେଟୱାର୍କ ମାଧ୍ୟମରେ ଆଭାସୀ ବ୍ୟବସ୍ଥାରେ ଏହି ସମ୍ମିଳନୀରେ ପ୍ରତ୍ୟକ୍ଷଭାବେ ଉପସ୍ଥିତ ନ ହୋଇ ମଧ୍ୟ ସମ୍ମିଳନୀ କାର୍ଯ୍ୟକ୍ରମ ଦେଖିପାରିବେ ଓ ସେଠାକାରା ଆଲୋଚନା ବିଷୟରେ ଅବଗତ ହୋଇପାରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଫାଷ୍ଟ ସୋଲାର ର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଶ୍ରୀ ମାର୍କ ୱିଡମାରଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଫାଷ୍ଟ ସୋଲାର ସିଇଓ ଶ୍ରୀ ମାର୍କ ୱିଡମାରଙ୍କୁ ଭେଟିଛନ୍ତି ।
ସେମାନେ ଭାରତର ଅକ୍ଷୟ ଶକ୍ତି ଦୃଶ୍ୟପଟ୍ଟ, ବିଶେଷକରି ସୌର ଶକ୍ତି ସମ୍ଭାବନା ଏବଂ ୨୦୩୦ ସୁଦ୍ଧା ଅକ୍ଷୟଶକ୍ତି ଉତ୍ସରୁ ୪୫୦ ଗିଗାୱାଟ ବିଦ୍ୟୁତ ଉତ୍ପାଦନ ପାଇଁ ଆମର ଥିବା ଲକ୍ଷ୍ୟ ବିଷୟରେ ଆଲୋଚନା କରିଥିଲେ । ଫାଷ୍ଟ ସୋଲାର ତାହାର ଥିନ୍-ଫିଲ୍ମ ଜ୍ଞାନକୌଶଳ ବ୍ୟବହାର କରି ଭାରତରେ ଉତ୍ପାଦନ ସୁବିଧା ପ୍ରତିଷ୍ଠା ପାଇଁ ନିକଟରେ ଆରମ୍ଭ ହୋଇଥିବା ଉତ୍ପାଦନ ଭିତ୍ତିକ ପ୍ରୋତ୍ସାହନ  ସ୍କିମ୍ରୁ ଲାଭ ଉଠାଇବା ସହିତ ଭାରତକୁ ବିଶ୍ୱ ଯୋଗାଣ ଶୃଙ୍ଖଳରେ ଏକୀକୃତ କରିବା ନେଇ ମଧ୍ୟ ଆଲୋଚନା ହୋଇଥିଲା ।
HS
(
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
ବ୍ୟକ୍ତିଗତ ବ୍ୟବହାର ଲାଗି ଉଦ୍ଦିଷ୍ଟ ଅକ୍ସିଜେନ କନସେଣ୍ଟ୍ରେଟର ଆମଦାନୀ ଉପରେ ରିହାତି
ଡାକ, କୋରିଅର କିମ୍ବା ଇ-କମର୍ସ ପୋର୍ଟାଲଗୁଡ଼ିକ ଜରିଆରେ ବ୍ୟକ୍ତିଗତ ବ୍ୟବହାର ଲାଗି ଆମଦାନୀ କରାଯାଉଥିବା ଅକ୍ସିଜେନ କନସେଣ୍ଟ୍ରେଟରକୁ ସରକାର ରିହାତି ବର୍ଗରେ ସାମିଲ କରିଛନ୍ତି। ସୀମାଶୁଳ୍କ ମଞ୍ଜୁରି ପାଇଁ “ଉପହାର” ଭାବେ ଦର୍ଶାଯାଉଥିବା ଏହି ସାମଗ୍ରୀ ଉପରେ ଶୁଳ୍କ ଛାଡ଼ ନିମନ୍ତେ ନିଷ୍ପତ୍ତି ନିଆଯାଇଛି। ଏହି ଛାଡ଼ ସୁବିଧା 31 ଜୁଲାଇ 2021 ପର୍ଯ୍ୟନ୍ତ ଉପଲବ୍ଧ ହେବ। ଏହି ରିହାତି ଦେବା ଉଦ୍ଦେଶ୍ୟରେ ବୈଦେଶିକ ବାଣିଜ୍ୟ ନୀତି, 2015-20ର ପାରା 2.25ରେ ସଂଶୋଧନ ଅଣାଯାଇଛି। ଏ ସଂକ୍ରାନ୍ତରେ ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ ଅଧୀନ ବୈଦେଶିକ ବାଣିଜ୍ୟ ମହାନିର୍ଦ୍ଦେଶାଳୟ ପକ୍ଷରୁ 30 ଏପ୍ରିଲ 2021ରେ ଏକ ବିଜ୍ଞପ୍ତି ଜାରି କରାଯାଇଛି।
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
ସ୍ୱତନ୍ତ୍ର ବେସାମରିକ ବିମାନ ଜରିଆରେ ୟୁକ୍ରେନରୁ ଫେରିଲେଣି ୬୨୦୦ରୁ ଅଧିକ ଭାରତୀୟ
୭୪୦୦ରୁ ଅଧିକ ଭାରତୀୟ ଆସନ୍ତା ଦୁଇ ଦିନ ମଧ୍ୟରେ ସ୍ୱଦେଶ ଫେରିବେ
ୟୁକ୍ରେନରେ ଫସି ରହିଥିବା ଭାରତୀୟମାନଙ୍କୁ ଫେରାଇ ଆଣିବା ଲାଗି ‘ଅପରେସନ ଗଙ୍ଗା’ ଅଧୀନରେ ଭାରତ ଏକ ବ୍ୟାପକ ଉଦ୍ଧାର ଅଭିଯାନ ଜାରି ରଖିଛି । ଦ୍ରୁତ ଗତିରେ ଭାରତୀୟମାନଙ୍କୁ ଫେରାଇ ଆଣିବା ଲାଗି ବେସାମରିକ ବିମାନ ଚଳାଚଳ ମନ୍ତ୍ରଣାଳୟ ସହ ନିବିଡ଼ ସହଯୋଗରେ ବୈଦେଶିକ ବ୍ୟାପାର ମନ୍ତ୍ରଣାଳୟ ସମସ୍ତ ପ୍ରକାର ପ୍ରୟାସ କରୁଛି । ଦ୍ରୁତ ଉଦ୍ଧାର ପ୍ରକ୍ରିୟାରେ ଇଣ୍ଡିଆନ ଏୟାର ଲାଇନ୍ସ ନିଜର ସବୁ ସମ୍ବଳକୁ ବିନିଯୋଗ କରୁଛି । ଚାରି ଜଣ କେନ୍ଦ୍ର ମନ୍ତ୍ରୀ – ଶ୍ରୀ ହରଦୀପ ସିଂ ପୁରୀ, ଶ୍ରୀ ଜ୍ୟୋତିରାଦିତ୍ୟ ଏମ ସିନ୍ଧିଆ, ଶ୍ରୀ କୀରନ ରିଜିଜୁ ଏବଂ ଜେନେରାଲ ଭି.କେ. ସିଂ ଉଦ୍ଧାର କାର୍ଯ୍ୟ ତଦାରଖ ଓ ସହାୟତା କରିବା ଲାଗି ୟୁକ୍ରେନ ନିକଟବର୍ତ୍ତୀ ଦେଶକୁ ଯାଇଛନ୍ତି । ଭାରତୀୟ ବେସାମରିକ ବିମାନ ସହିତ ଭାରତୀୟ ବାୟୁସେନାର ବିମାନ ନିୟମିତ ଭାବେ ଅଟକ ରହିଥିବା ଭାରତୀୟ ଛାତ୍ରଛାତ୍ରୀଙ୍କୁ ଲଗାତାର ଉଦ୍ଧାର କାର୍ଯ୍ୟରେ ନିୟୋଜିତ ରହିଛନ୍ତି ।
ଉଦ୍ଧାର ପ୍ରକ୍ରିୟା ଫେବୃଆରୀ ୨୨ ତାରିଖରୁ ଆରମ୍ଭ ହୋଇଥିଲା। ବର୍ତ୍ତମାନ ସୁଦ୍ଧା ୬୨୦୦ରୁ ଅଧିକ ଭାରତୀୟ ଫେରି ଆସିଛନ୍ତି । ଆଜି ୧୦ଟି ସ୍ୱତନ୍ତ୍ର ବେସାମରିକ ବିମାନ ଜରିଆରେ ୨୧୮୫ ଜଣ ଭାରତୀୟ ସ୍ୱଦେଶ ଫେରିଛନ୍ତି ।
ଆଜି ବୁକାରେଷ୍ଟରୁ ୫ଟି, ବୁଦାପେଷ୍ଟରୁ ୨ଟି, କୋସିକେରୁ ଗୋଟିଏ ଏବଂ ରେସେସୋରୁ ୨ଟି ବେସାମରିକ ବିମାନ ଜରିଆରେ ଭାରତୀୟମାନେ ସ୍ୱଦେଶ ଫେରିଛନ୍ତି । ଏହାବ୍ୟତୀତ, ଭାରତୀୟ ବାୟୁସେନାର ୩ଟି ବିମାନ ଆଜି ଅଧିକ ଭାରତୀୟମାନଙ୍କୁ ନେଇ ସ୍ୱଦେଶ ଫେରୁଛି । ବେସାମରିକ ବିମାନଗୁଡ଼ିକର ସଂଖ୍ୟା ବୃଦ୍ଧି କରାଯାଇଛି । ୭୪୦୦ରୁ ଅଧିକ ଭାରତୀୟ ଆସନ୍ତା ଦୁଇ ଦିନ ମଧ୍ୟରେ ସ୍ୱତନ୍ତ୍ର ବିମାନ ଯୋଗେ ଭାରତକୁ ଫେରିବେ । ଆସନ୍ତାକାଲି ୩୫୦୦ ଭାରତୀୟ ଏବଂ ମାର୍ଚ୍ଚ ୫ ତାରିଖରେ ୩୯୦୦ ଭାରତୀୟ ସ୍ୱଦେଶ ଫେରିବେ ଆଶା କରାଯାଉଛି।
ଆସନ୍ତାକାଲି ପହଞ୍ଚିବାକୁ ଥିବା ବିମାନଗୁଡ଼ିକର ପ୍ରାରମ୍ଭିକ ସୂଚୀ ନିମ୍ନରେ ଦିଆଗଲା:
|
|
ତାରିଖ
|
|
ଏୟାରଲାଇନ
|
|
ପ୍ରସ୍ଥାନ
|
|
ଆଗମନ
|
|
ପହଞ୍ଚିବାର ଆନୁମାନିକ ସମୟ
|
|
ବିମାନ ସଂଖ୍ୟା
|
|
୦୪.୦୩.୨୦୨୨
|
|
ଏୟାର ଇଣ୍ଡିଆ ଏକ୍ସପ୍ରେସ୍
|
|
ବୁକାରେଷ୍ଟ
|
|
ମୁମ୍ବାଇ
|
|
୦୬:୨୦
|
|
୧
|
|
|
|
ଏୟାର ଇଣ୍ଡିଆ ଏକ୍ସପ୍ରେସ୍
|
|
ବୁଦାପେଷ୍ଟ
|
|
ମୁମ୍ବାଇ
|
|
୦୮:୩୦
|
|
୧
|
|
|
|
ଏୟାର ଇଣ୍ଡିଆ
|
|
ବୁକାରେଷ୍ଟ
|
|
ନୂଆଦିଲ୍ଲୀ
|
|
୧୦:୦୫
|
|
୧
|
|
|
|
ସ୍ପାଇସ୍ ଜେଟ୍
|
|
କୋସିକେ
|
|
ନୂଆଦିଲ୍ଲୀ
|
|
୧୧:୨୦:୦୦,୧୪:୧୦
|
|
୨
|
|
|
|
ଇଣ୍ଡିଗୋ
|
|
ବୁଦାପେଷ୍ଟ
|
|
ନୂଆଦିଲ୍ଲୀ
|
|
୦୪:୪୦, ୦୮:୨୦
|
|
୨
|
|
|
|
ଇଣ୍ଡିଗୋ
|
|
ରେସେସୋ
|
|
ନୂଆଦିଲ୍ଲୀ
|
|
୦୮:୨୦, ୦୫:୨୦, ୦୬:୨୦
|
|
୩
|
|
|
|
ଇଣ୍ଡିଗୋ
|
|
ବୁକାରେଷ୍ଟ
|
|
ନୂଆଦିଲ୍ଲୀ
|
|
୦୨:୩୦, ୦୩:୪୦, ୦୪:୪୦
|
|
୩
|
|
|
|
ଇଣ୍ଡିଗୋ
|
|
ସସେଭା
|
|
ନୂଆଦିଲ୍ଲୀ
|
|
୦୪:୦୫,୦୫:୦୫
|
|
୨
|
|
|
|
ଭିସ୍ତାରା
|
|
ବୁକାରେଷ୍ଟ
|
|
ନୂଆଦିଲ୍ଲୀ
|
|
୧୫:୪୫
|
|
୧
|
|
|
|
ଗୋଫାଷ୍ଟ
|
|
ବୁଦାପେଷ୍ଟ
|
|
ନୂଆଦିଲ୍ଲୀ
|
|
୦୪:୦୦
|
|
୧
|
|
|
|
|
|
|
|
|
|
|
|
ମୋଟ୍ ବିମାନଗୁଡ଼ିକର ସଂଖ୍ୟା : ୧୭
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସନ୍ତାକାଲି ଇଣ୍ଡିଆ ମୋବାଇଲ କଂଗ୍ରେସ 2020କୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି  ଇଣ୍ଡିଆ ମୋବାଇଲ କଂଗ୍ରେସ  2020ରେ ଅଭିଭାଷଣ ରଖିବେ । ଭର୍ଚୁଆଲ ମୋଡରେ ଅନୁଷ୍ଠିତ ହେବାକୁ ଥିବା ଏହି ଅଧିବେଶନ ଆସନ୍ତାକାଲି ପୂର୍ବାହ୍ନ 10.45 ମିନିଟରେ ଅନୁଷ୍ଠିତ ହେବ । ଭାରତ ସରକାରଙ୍କ ଦୂରସଞ୍ଚାର ବିଭାଗ ଓ ସେଲୁଲାର ଅପରେଟର୍ସ ଆସୋସିଏସନ ଅଫ ଇଣ୍ଡିଆର ମିଳିତ ଆନୁକୁଲ୍ୟରେ ଆୟୋଜିତ ହେଉଥିବା ଏହି ସମ୍ମିଳନୀ 10 ତାରିଖ ପର୍ଯ୍ୟନ୍ତ ଚାଲିବ ।
ଆଇଏମସି 2020 ସମ୍ପର୍କରେ ପଦେ..........
ଆଇଏମସି 2020ର ବିଷୟ ରଖାଯାଇଛି "Inclusive Innovation - Smart, Secure, Sustainable”। ପ୍ରଧାନମନ୍ତ୍ରୀଙ୍କ ଦୂରଦୃଷ୍ଟି ସମ୍ପନ୍ନ ଆତ୍ମନିର୍ଭର ଭାରତର ଗଠନ ତଥା ଡିଜିଟାଲ ଅନ୍ତର୍ଭୂକ୍ତିକରଣ ଏବଂ ନିରନ୍ତର ବିକାଶ ଓ ଔଦ୍ୟଗିକତାକୁ ସାକାର କରିବା ଏହି ଅଧିବେଶନର ଲକ୍ଷ୍ୟ । ଏହାବ୍ୟତୀତ ବିଦେଶୀ ଓ ସ୍ଥାନୀୟ ପୁଞ୍ଜି ନିବେଶକୁ ପ୍ରୋତ୍ସାହନ, ଦୂରସଞ୍ଚାର ଓ କ୍ରମବର୍ଦ୍ଧିଷ୍ଣୁ ପ୍ରଯୁକ୍ତି କ୍ଷେତ୍ରକୁ ପ୍ରୋତ୍ସାହନ ଯୋଗାଇବା ମଧ୍ୟ ଏହି ଅଧିବେଶନର ଆଉ ଏକ ଲକ୍ଷ୍ୟ ।
ଆଇଏମସି 2020ରେ ବିଭିନ୍ନ ମନ୍ତ୍ରଣାଳୟ, ଦୂରସଞ୍ଚାର ମୁଖ୍ୟ କାର୍ଯ୍ୟ ନିର୍ବାହୀ, ବୈଶ୍ଵିକ କାର୍ଯ୍ୟନିର୍ବାହୀ, 5-ଜି ବିଶେଷଜ୍ଞ, କୃତ୍ରିମ ମେଧା, ଇଣ୍ଟରନେଟ ଅଫ ଥିଙ୍ଗସ, ତଥ୍ୟ ବିଶ୍ଳେଷଣ, ପାଣିପାଗ ଆକଳନ, ସାଇବର ସୁରକ୍ଷା, ସ୍ମାର୍ଟ ସିଟି ଓ ସ୍ଵୟଂକ୍ରିୟ ବ୍ୟବସ୍ଥା ସମ୍ପର୍କରେ ବିଶେଷଜ୍ଞମାନେ ଯୋଗଦେଇ ଆଲୋଚନାରେ ଅଂଶଗ୍ରହଣ କରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୂର୍ବାଂଚଳ ଅର୍ଥନୈତିକ ମଂଚ ୨୦୨୨ର ପୂର୍ଣ୍ଣ ଅଧିବେଶନରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସମ୍ବୋଧନ
ମହାମହିମ, ରାଷ୍ଟ୍ରପତି ପୁଟିନ୍
ସମ୍ମାନିତ ଅତିଥିଗଣ,
ନମସ୍କାର!
ମୋତେ ଭ୍ଲାଦିଭୋସ୍ତକ ଠାରେ ଆୟୋଜିତ ହୋଇଥିବା ସପ୍ତମ ପୂର୍ବାଂଚଳ ଅର୍ଥନୈତିକ ମଂଚରେ ଆପଣଙ୍କ ସହିତ ଆଭାସୀ ରୂପରେ ଯୋଡି ହେବା ନିମନ୍ତେ ସୁଯୋଗ ମିଳିଥିବାରୁ ମୁଁ ବହୁତ ଖୁସି ଅନୁଭବ କରୁଛି । ଏହି ମାସ ଭ୍ଲାଦିଭୋସ୍ତକ ଠାରେ ଭାରତର କନ୍ସୁଲେଟ୍ର ସ୍ଥାପନାର ତିରିଶ ବର୍ଷ ପୂରଣ ହେବାକୁ ଚିହ୍ନିତ କରୁଛି । ଏହି ସହରରେ ଏକ କନ୍ସୁଲେଟ୍ ଖୋଲିବା କ୍ଷେତ୍ରରେ ପ୍ରଥମ ଦେଶ ଭାରତ ହିଁ ଥିଲା । ଏବଂ ସେବେ ଠାରୁ, ଏହି ସହର ଆମ ସମ୍ପର୍କର ଅନେକ ମାଇଲ୍ଖୁଂଟର ସାକ୍ଷୀ ହୋଇ ରହି ଆସିଛି ।
ବନ୍ଧୁଗଣ,
୨୦୧୫ରେ ସ୍ଥାପିତ ହୋଇଥିବା ଏହି ମଂଚ, ଆଜି ସୁଦୂର ପ୍ରାଚ୍ୟ ରୁଷୀୟ କ୍ଷେତ୍ରର ବିକାଶରେ ଅନ୍ତର୍ଜାତୀୟ ସହଯୋଗର ଏକ ପ୍ରମୁଖ ବିଶ୍ୱ ସ୍ତରୀୟ ମଂଚ ହୋଇ ଯାଇଛି । ଏଥି ପାଇଁ ମୁଁ ରାଷ୍ଟ୍ରପତି ପୁଟିନ୍ଙ୍କର ଦୂରଦୃଷ୍ଟିକୁ ପ୍ରଶଂସା କରୁଛି, ଏବଂ ତାଙ୍କୁ ବହୁତ ଶୁଭେଚ୍ଛା ଜଣାଉଛି ।
୨୦୧୯ ମସିହାରେ ମୋତେ ଏହି ମଂଚରେ ଅଂଶ ଗ୍ରହଣ କରିବା ନିମନ୍ତେ ସୁଯୋଗ ମିଳିଥିଲା । ସେହି ସମୟରେ , ଆମେ ଭାରତର “ଆକ୍ଟ ଫାର୍ ଇଷ୍ଟ” ନୀତିର ଘୋଷଣା କରିଥିଲେ । ଏବଂ ଏହାର ପରିଣାମ ସ୍ୱରୂପ , ସୁଦୂର ପ୍ରାଚ୍ୟ ରୁଷୀୟ କ୍ଷେତ୍ର ସହିତ ବିଭିନ୍ନ କ୍ଷେତ୍ର ଗୁଡିକରେ ଭାରତର ସହଯୋଗ ଅନେକ ପରିମାଣରେ ବୃଦ୍ଧି ପାଇଛି । ଆଜି ଏହି ନୀତି ଉଭୟ ଭାରତ ଏବଂ ରୁଷିଆର “ସ୍ୱତନ୍ତ୍ର ଏବଂ ବିଶେଷାଧିକାରପ୍ରାପ୍ତ ରଣନୈତିକ ଭାଗୀଦାରିତା”ର ଏକ ପ୍ରମୁଖ ସ୍ତମ୍ଭ ହୋଇ ଯାଇଛି ।
ବନ୍ଧୁଗଣ,
ଆମେ ଅନ୍ତର୍ଜାତୀୟ ଉତର – ଦକ୍ଷିଣ କରିଡର ପ୍ରସଙ୍ଗ ହେଉ, ଚେନ୍ନାଇ - ଭ୍ଲାଦିଭୋସ୍ତକ ମାରିଟାଇମ୍ କରିଡରର ପ୍ରସଙ୍ଗ ହେଉ କିମ୍ବା ଉତର ସାମୁଦ୍ରିକ ପଥ ହେଉ, ଯାହା ବି ପ୍ରସଙ୍ଗ ଉପରେ ଆଲୋଚନା କରିଥାଉ , ଭବିଷ୍ୟତରେ ସଂଯୋଗ ଆମର ସମ୍ପର୍କର ବିକାଶ କ୍ଷେତ୍ରରେ ମହତ୍ୱପୂର୍ଣ୍ଣ ଭୂମିକା ନିର୍ବାହ କରିବ ।
ଭାରତ ଆର୍କଟିକ ପ୍ରସଙ୍ଗ ଉପରେ ରୁଷ ସହିତ ନିଜର ଭାଗୀଦାରୀକୁ ସୁଦୃଢ଼ କରିବା ନିମନ୍ତେ ଇଚ୍ଛୁକ ଅଟେ । ଶକ୍ତି କ୍ଷେତ୍ରରେ ମଧ୍ୟ ଉଭୟ ଦେଶ ମଧ୍ୟରେ ସହଯୋଗର ଅନେକ ସମ୍ଭାବନା ରହିଛି । ଶକ୍ତି ସହିତ, ଭାରତ ଔଷଧ ଏବଂ ହୀରା କ୍ଷେତ୍ରରେ ମଧ୍ୟ ସୁଦୂର ପ୍ରାଚ୍ୟ ରୁଷିଆରେ ମହତ୍ୱପୂର୍ଣ୍ଣ ନିବେଶ କରିଛି ।
ରୁଷିଆ କୋକିଂ କୋଲ ର ଯୋଗାଣ ମାଧ୍ୟମରେ ଭାରତୀୟ ଷ୍ଟିଲ୍ ଉଦ୍ୟୋଗ ନିମନ୍ତେ ଏକ ମହତ୍ୱପୂର୍ଣ୍ଣ ଭାଗୀଦାର ହୋଇ ପାରିବ । ଆମ ଭିତରେ ପ୍ରତିଭାର ଗତିଶୀଳତା କ୍ଷେତ୍ରରେ ମଧ୍ୟ ଉତ୍ତମ ସହଯୋଗ ରହି ପାରିବ । ଭାରତୀୟ ପ୍ରତିଭା ବିଶ୍ୱର ଅନେକ ବିକଶିତ କ୍ଷେତ୍ର ଗୁଡିକର ବିକାଶରେ ଯୋଗଦାନ ଦେଇଛନ୍ତି । ମୋର ବିଶ୍ୱାସ ରହିଛି ଯେ ଭାରତୀୟ ମାନଙ୍କର ପ୍ରତିଭା ଏବଂ ପେଶାଦାରୀ ମନୋଭାବ ସୁଦୂର ପ୍ରାଚ୍ୟ ରୁଷୀୟ କ୍ଷେତ୍ରରେ ଦ୍ରୁତ ଗତିରେ ବିକାଶ ଆଣି ପାରିବ ।
ବନ୍ଧୁଗଣ,
ଭାରତର ପ୍ରାଚୀନ ସିଦ୍ଧାନ୍ତ “ବସୁଧୈବ କୁଟୁମ୍ବକମ୍” ଆମକୁ ସମଗ୍ର ବିଶ୍ୱକୁ ଗୋଟିଏ ପରିବାର ରୂପରେ ଦେଖିବା ନିମନ୍ତେ ଶିକ୍ଷା ଦେଇ ଆସିଛି । ଆଜିର ଜଗତୀକରଣ ବିଶ୍ୱରେ , ଦୁନିଆର କୌଣସି ଏକ ଅଂଶରେ ଘଟୁଥିବା ଘଟଣା ଗୁଡିକ ସମଗ୍ର ବିଶ୍ୱ ଉପରେ ପ୍ରଭାବ ସୃଷ୍ଟି କରିଥାଏ ।
ୟୁକ୍ରେନ୍ ଯୁଦ୍ଧ ଏବଂ କୋଭିଡ୍ ମହାମାରୀ ଦ୍ୱାରା ଅନ୍ତର୍ଜାତୀୟ ଯୋଗାଣ ବ୍ୟବସ୍ଥା ଶୃଙ୍ଖଳା ଉପରେ ବହୁତ ପ୍ରଭାବ ପଡିଛି । ଖାଦ୍ୟଶସ୍ୟ, ସାର ଏବଂ ଇନ୍ଧନର ଅଭାବ ବିକାଶଶୀଳ ଦେଶ ଗୁଡିକ ନିମନ୍ତେ ବହୁତ ଚିନ୍ତାର ବିଷୟ ହୋଇ ଯାଇଛି । ୟୁକ୍ରେନ ଯୁଦ୍ଧର ଆରମ୍ଭ ହେବା ଠାରୁ ହିଁ ଆମେ କୂଟନୈତିକ ମାର୍ଗ ଏବଂ ପାରସ୍ପରିକ ଆଲୋଚନାର ମାଧ୍ୟମକୁ ଆପଣେଇବାର ଆବଶ୍ୟକତା ଉପରେ ଗୁରୁତ୍ୱ ଦେଇ ଆସିଛୁ । ଆମେ ଏହି ଯୁଦ୍ଧକୁ ସମାପ୍ତ କରିବା ନିମନ୍ତେ ସମସ୍ତ ଶାନ୍ତିପୂର୍ଣ୍ଣ ପ୍ରୟାସ ଗୁଡିକୁ ସମର୍ଥନ କରୁଛୁ । ଏହି ସମ୍ବନ୍ଧରେ, ଆମେ ଖାଦ୍ୟଶସ୍ୟ ଏବଂ ସାରର ସୁରକ୍ଷିତ ରପ୍ତାନୀକୁ ନେଇ ନିକଟରେ ହୋଇଥିବା ରାଜିନାମାକୁ ସ୍ୱାଗତ କରୁଛୁ ।
ମୋତେ ଏହି ମଂଚକୁ ସମ୍ବୋଧିତ କରିବା ପାଇଁ ସୁଯୋଗ ଦେଇ ଥିବାରୁ ମୁଁ ପୁଣି ଥରେ ରାଷ୍ଟ୍ରପତି ପୁଟିନ୍ଙ୍କୁ ଧନ୍ୟବାଦ ଜଣାଉଛି । ଏବଂ ଏହି ମଂଚରେ ଉପସ୍ଥିତ ସମସ୍ତ ସଦସ୍ୟ ମାନଙ୍କୁ ହାର୍ଦ୍ଦିକ ଶୁଭେଚ୍ଛା ପ୍ରଦାନ କରୁଛି ।
ବହୁତ – ବହୁତ ଧନ୍ୟବାଦ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଓଡିଶାର କୋରାପୁଟ ସଡକ ଦୁର୍ଘଟଣା ଜନିତ ମୃତକଙ୍କ ଲାଗି ଶୋକ ବ୍ୟକ୍ତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓଡିଶାର କୋରାପୁଟଠାରେ ଘଟିଥିବା ସଡକ ଦୁର୍ଘଟଣାରେ ମୃତକଙ୍କ ଲାଗି ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ଓଡିଶାର କୋରାପୁଟ ସଡକ ଦୁର୍ଘଟଣାରେ ନିଜର ପ୍ରିୟଜନଙ୍କୁ ହରାଇଥିବା ବ୍ୟକ୍ତିଙ୍କ ପ୍ରତି ମୋର ସମବେଦନା । ଆହତଙ୍କ ଆଶୁ ଆରୋଗ୍ୟ କାମନା କରୁଛି” ।
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
କେନ୍ଦ୍ର କ୍ୟାବିନେଟ ବୈଜ୍ଞାନିକ ଓ ଔଦ୍ୟୋଗିକ ଅନୁସନ୍ଧାନ ବିଭାଗ  ବୈଜ୍ଞାନିକ ତଥା ଔଦ୍ୟୋଗିକ ଅନୁସନ୍ଧାନ ପରିଷଦ  ସହ ପରାମର୍ଶ ବିକାଶ କେନ୍ଦ୍ର ର କର୍ମଚାରୀ, ଚଳନ୍ତି ସମ୍ପତ୍ତି ଓ ଦେୟ ସହ ବିଲୟକୁ ମଞ୍ଜୁରି ପ୍ରଦାନ କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଆୟୋଜିତ କେନ୍ଦ୍ର କ୍ୟାବିନେଟ ବୈଠକରେ ନିମ୍ନ ପଦକ୍ଷେପଗୁଡିକୁ ମଞ୍ଜୁରି ପ୍ରଦାନ କରିଛନ୍ତି ।
୧॰ ପରାମର୍ଶ ବିକାଶ କେନ୍ଦ୍ର ରେ କାର୍ଯ୍ୟରତ ୧୩ କର୍ମଚାରୀଙ୍କୁ ବୈଜ୍ଞାନିକ ତଥା ଔଦ୍ୟୋଗିକ ଅନୁସନ୍ଧାନ ପରିଷଦ ରେ ତେର  ଅତିରିକ୍ତ ପଦବୀ ସୃଷ୍ଟି କରି ନିୟୋଜିତ କରାଯିବ ।
୨॰ ଇଣ୍ଡିଆ ହାବିଟାଟ ସେଣ୍ଟର, ନୂଆଦିଲ୍ଲୀରେ ପରାମର୍ଶ ବିକାଶ କେନ୍ଦ୍ର  ଅଧିନରେ ଥିବା ପରିସରକୁ ପୁନଃ ଆବଣ୍ଚନ ପାଇଁ ଇଣ୍ଡିଆ ହାବିଟାଟ ସେଣ୍ଟରକୁ ପ୍ରଦାନ କରାଯିବ ଓ ପୁନଃ ଆବଣ୍ଟନରୁ ପ୍ରାପ୍ତ ରାଶି ଭାରତ ସଞ୍ଚୟ ନିଧିରେ ଜମା ହେବ ।
୩॰ ବିଳୟ ପରେ ପରାମର୍ଶ ବିକାଶ କେନ୍ଦ୍ର ର ସମସ୍ତ ଚଳନ୍ତି ସମ୍ପତ୍ତି ଓ ଦେୟ ବୈଜ୍ଞାନିକ ତଥା ଔଦ୍ୟୋଗିକ ଅନୁସନ୍ଧାନ ପରିଷଦ କୁ ହସ୍ତାନ୍ତରିତ ହୋଇଯିବ ।
ମୁଖ୍ୟ ପ୍ରଭାବ:
ଏହି ଦୁଇଟି ସଂସ୍ଥାର ବିଲୟ କେବଳ ବିଭାଗୀୟ କାମକୁ ସୁବ୍ୟବସ୍ଥିତ କରିବ ନାହିଁ ବରଂ ଏହା ପ୍ରଧାନମନ୍ତ୍ରୀଙ୍କ ସର୍ବନିମ୍ନ ସରକାର- ସର୍ବାଧିକ ଶାସନ ଆହ୍ୱାନର ଅନୁରୂପ ହେବ । ବୈଜ୍ଞାନିକ ତଥା ଔଦ୍ୟୋଗିକ ଅନୁସନ୍ଧାନ ପରିଷଦ କୁ ଶିକ୍ଷା, ବୈଷୟିକ ନିର୍ଗମ ଆଦି ସହ ସମ୍ବନ୍ଧିତ ପରାମର୍ଶ କ୍ଷେତ୍ରରେ ସିଡିସିର ଅନୁଭବୀ କର୍ମଚାରୀମାନଙ୍କ ସେବାର ଲାଭ ମିଳିପାରିବ । ଏହି ବିଲୟ ଯୋଗୁଁ ସିଏସଆଇଆରର ନିମ୍ନ ଆବଶ୍ୟକତାଗୁଡିକର ମାନ ବୃଦ୍ଧି ହେବାର ଆଶା ରହିଛି ।
୧॰ ପ୍ରକଳ୍ପଗୁଡିକର ବୈଷୟିକ-ବ୍ୟାବସାୟିକ ଆକଳନ ।
୨॰ କ୍ଷେତ୍ରରେ ନିୟୋଜିତ ସିଏସଆଇଆରର ପ୍ରଯୁକ୍ତିଗୁଡିକର ସାମାଜିକ-ଆର୍ଥିକ ପ୍ରଭାବ ବିଶ୍ଳେଷଣ
୩॰ ହିତଧାରକମାନଙ୍କ ଆବଶ୍ୟକତା ପୂରଣ କରିବା ବା ବଜାର ସମ୍ବନ୍ଧିତ ପ୍ରସ୍ତୁତି ପାଇଁ ସିଏସଆଇଆରର ପ୍ରଯୁକ୍ତି ଆଧାରିତ ପ୍ରୋଟୋଟାଇପର ବିକାଶ ଓ ସିଏସଆଇଆରର ପ୍ରଯୁକ୍ତିଗୁଡିକର କାର୍ଯ୍ୟାନ୍ୱୟନ ପାଇଁ ବିସ୍ତୃତ ଡିଜାଇନ ଓ ଇଞ୍ଜିନିୟରିଂ ପ୍ରସ୍ତୁତି ପାଇଁ ଉପଯୁକ୍ତ ପରାମର୍ଶଦାତା ଚୟନ ।
୪॰ ବାଣିଜ୍ୟ ବିକାଶ କାର୍ଯ୍ୟକ୍ରମଗୁଡିକ
SR
(Visitor Counter : 94
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ପ୍ରଖ୍ୟାତ ତେଲୁଗୁ ଚଳଚ୍ଚିତ୍ର ଗୀତିକାର ସିରିଭେନେଲା ସିଥାରାମା ଶାସ୍ତ୍ରୀଙ୍କ ଦେହାନ୍ତରେ ସମବେଦନା ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଖ୍ୟାତ ତେଲୁଗୁ ଚଳଚ୍ଚିତ୍ର ଗୀତିକାର ତଥା ପଦ୍ମଶ୍ରୀ ପୁରସ୍କାର ପ୍ରାପ୍ତ ସିରିଭେନେଲା ସିଥାରାମା ଶାସ୍ତ୍ରୀଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ ପ୍ରତିଷ୍ଠିତ ସିରିଭେନେଲା ସିଥାରାମା ଶାସ୍ତ୍ରୀଙ୍କ ଦେହାନ୍ତରେ ଦୁଃଖିତ । ତାଙ୍କର କବିତାର ଉଜ୍ଜ୍ୱଳତା ଏବଂ ବହୁମୁଖୀତା ତାଙ୍କର ଅନେକ କାର୍ଯ୍ୟରେ ଦେଖିବାକୁ ମିଳିଥିଲା । ସେ ତେଲୁଗୁକୁ ଲୋକପ୍ରିୟ କରିବା ପାଇଁ ଅନେକ ଚେଷ୍ଟା କରିଥିଲେ । ତାଙ୍କ ପରିବାର ଏବଂ ବନ୍ଧୁମାନଙ୍କ ପ୍ରତି ମୋର ସମବେଦନା । ଓମ୍ ଶାନ୍ତି ।”
HS
(
ଉପରାଷ୍ଟ୍ରପତିଙ୍କ ସଚିବାଳୟ
ଯୁକ୍ତରାଷ୍ଟ୍ର ଆମେରିକାର ରାଷ୍ଟ୍ରପତିଙ୍କ ସହ ଭର୍ଚ୍ୟୁଆଲ ବୈଠକରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ବକ୍ତବ୍ୟ
ରାଷ୍ଟ୍ରପତି ବାଇଡେନ, ସର୍ବପ୍ରଥମେ ଆପଣଙ୍କ ଆନ୍ତରିକ ବକ୍ତବ୍ୟ ପାଇଁ ଧନ୍ୟବାଦ ଜଣାଉଛି । ଆଜି କିଛି ସମୟ ପରେ ଆମ ପ୍ରତିରକ୍ଷା ଓ ବୈଦେଶିକ ମନ୍ତ୍ରୀମାନେ ୨+୨ ଫର୍ମାଟରେ ବୈଠକ କରିବେ । ଏହାପୂର୍ବରୁ ଆମ ବୈଠକ ସେମାନଙ୍କ ବାର୍ତ୍ତାଳାପକୁ ଦିଗଦର୍ଶନ ଦେବା ପାଇଁ ଗୁରୁତ୍ୱପୂର୍ଣ୍ଣ ଥିଲା । ଏବଂ ଆପଣ ଏହି ଭର୍ଚ୍ୟୁଆଲ ବୈଠକର ଉଦ୍ୟୋକ୍ତା ହୋଇଥିବାରୁ ଆପଣଙ୍କୁ ଅଭିନନ୍ଦନ ଜଣାଉଛି ।
ମହାମହିମ,
ଗତବର୍ଷ ସେପ୍ଟେମ୍ବରରେ ମୋର ୱାଶିଂଟନ ଗସ୍ତ ବେଳେ ଆପଣ କହିଥିଲେ ଯେ, ଭାରତ-ଆମେରିକା ଭାଗିଦାରୀ ବହୁ ବୈଶିକ ସମସ୍ୟା ସମାଧାନରେ ସହଯୋଗ କରିପାରିବ । ମୁଁ ଆପଣଙ୍କ ସହ ସମ୍ପୂର୍ଣ୍ଣ ଏକମତ । ବିଶ୍ୱର ଦୁଇ ବୃହତ୍ତମ ଏବଂ ପୁରୁଣା ଗଣତନ୍ତ୍ର ଭାବେ ଆମେ ସ୍ୱାଭାବିକ ଅଂଶୀଦାର । ଗତ କିଛି ବର୍ଷ ମଧ୍ୟରେ ଆମ ସମ୍ପର୍କ ଯେପରି ଆଗେଇଛି, ଯେଉଁ ନୂଆ ଅଧ୍ୟାୟ ସୃଷ୍ଟି ହୋଇଛି, ବୋଧହୁଏ ତାହା ଆଜିଠାରୁ ଏକ ଦଶନ୍ଧି ପୂର୍ବରୁ ଅକଳ୍ପନୀୟ ଥିଲା ।
ମହାମହିମ,
ଆମ ଆଜିର ଆଲୋଚନା ଏପରି ସମୟରେ ହେଉଛି ଯେତେବେଳେ ୟୁକ୍ରେନ ସ୍ଥିତି ବେଶ ଚିନ୍ତାଜନକ ରହିଛି । କିଛି ସପ୍ତାହ ପୂର୍ବ ପର୍ଯ୍ୟନ୍ତ ୨୦ ହଜାରରୁ ଅଧିକ ଭାରତୀୟ ୟୁକ୍ରେନରେ ଫସି ରହିଥିଲେ । ଏବଂ ସେମାନଙ୍କ ମଧ୍ୟରୁ ଅଧିକାଂଶ ଯୁବ ଛାତ୍ର ଥିଲେ । ବହୁ ଉଦ୍ୟମ ପରେ ଆମେ ସେମାନଙ୍କୁ ସୁରକ୍ଷିତ ଭାବେ ବାହାରକୁ ଆଣିବାରେ ସଫଳ ହେଲୁ, ଯଦିଓ ଜଣେ ଛାତ୍ର ପ୍ରାଣ ହରାଇଲେ । ଏହି ଘଟଣାକ୍ରମ ମଧ୍ୟରେ ମୁଁ ଅନେକ ଥର ୟୁକ୍ରେନ ଓ ଋଷିଆ ରାଷ୍ଟ୍ରପତିଙ୍କ ସହ ଟେଲିଫୋନ ଯୋଗେ କଥା ହୋଇଥିଲି । ମୁଁ ସେମାନଙ୍କୁ କେବଳ ଶାନ୍ତି ପାଇଁ ଅପିଲ କରିନଥିଲି ବରଂ ରାଷ୍ଟ୍ରପତି ପୁଟିନ ପ୍ରତ୍ୟକ୍ଷ ଭାବେ ୟୁକ୍ରେନ ରାଷ୍ଟ୍ରପତିଙ୍କ ସହ ଆଲୋଚନା କରିବାକୁ ପରାମର୍ଶ ଦେଇଥିଲି । ୟୁକ୍ରେନ ପ୍ରସଙ୍ଗ ଆମ ସଂସଦରେ ବିସ୍ତୃତ ଭାବରେ ଆଲୋଚନା ହୋଇଥିଲା ।
ନିକଟରେ ମିଳିଥିବା ବୁଚା ସହରରେ ନୀରିହ ଜନସାଧାରଣଙ୍କ ହତ୍ୟା ଖବର ବେଶ ଚିନ୍ତାଜନକ । ଆମେ ଏହାକୁ ତତକ୍ଷଣାତ ନିନ୍ଦା କରିବା ସହ ନିରପେକ୍ଷ ତଦନ୍ତ ପାଇଁ ଦାବି କରିଛୁ । ଋଷିଆ ଓ ୟୁକ୍ରେନ ମଧ୍ୟରେ ଚାଲିଥିବା ଆଲୋଚନା ଶାନ୍ତି ପାଇଁ ପଥ ପ୍ରଶସ୍ତ କରିବ ବୋଲି ଆମେ ଆଶାବାଦୀ ।
ମହାମହିମ,
ୟୁକ୍ରେନର ସାଧାରଣ ନାଗରିକଙ୍କ ସୁରକ୍ଷା ଓ ମାନବୀୟ ସହାୟତାର ଯୋଗାଣ ଶୃଙ୍ଖଳକୁ ଅତୁଟ ରଖିବାକୁ ଆମେ ଗୁରୁତ୍ୱ ପ୍ରଦାନ କରିଛୁ । ଏ ସମ୍ପର୍କରେ ଆପଣ ପ୍ରାରମ୍ଭରୁ ଉଲ୍ଲେଖ କରିଛନ୍ତି । ଆମେ ୟୁକ୍ରେନ ଓ ଏହାର ପଡୋଶୀ ଦେଶଗୁଡିକୁ ଔଷଧ ଓ ଅନ୍ୟ ରିଲିଫ ସାମଗ୍ରୀ ପଠାଇଛୁ । ଏବଂ ୟୁକ୍ରେନର ଦାବି ଅନୁଯାୟୀ ଆହୁରି ଔଷଧ ଆମେ ଶୀଘ୍ର ପଠାଇବୁ ।
ମହାମହିମ,
କାର୍ଯ୍ୟକାଳ ପ୍ରାରମ୍ଭରେ ଆପଣ ଖୁବ ଗୁରୁତ୍ୱପୂର୍ଣ୍ଣ ସ୍ଲୋଗାନ ଦେଇଥିଲେ- ଗଣତନ୍ତ୍ରରେ ହିଁ ସମ୍ଭବ । ଭାରତ ଓ ଆମେରିକା ଭାଗିଦାରୀର ସଫଳତା ଏହି ସ୍ଲୋଗାନକୁ ବୁଝିବାର ସବୁଠାରୁ ଭଲ ମାଧ୍ୟମ ।
ଚଳିତ ବର୍ଷ ଭାରତ ସ୍ୱାଧୀନତାର ୭୫ତମ ବାର୍ଷିକୀ ପାଳନ କରୁଛି । ଏବଂ ଆମେ ଆମ କୂଟନୈତିକ ସମ୍ପର୍କର ୭୫ ବର୍ଷ ପାଳନ କରୁଛେ । ମୋର ବିଶ୍ୱାସ ଯେ ଯୁକ୍ତରାଷ୍ଟ୍ର ଆମେରିକା ସହ ବନ୍ଧୁତ୍ୱ ଆଗାମୀ ୨୫ ବର୍ଷ ମଧ୍ୟରେ ଭାରତର ବିକାଶ ଯାତ୍ରାର ଅଭିନ୍ନ ଅଙ୍ଗ ହେବ ।
ଆଜିର ବୈଠକ ପାଇଁ ପୁଣି ଥରେ ଆପଣଙ୍କୁ ଧନ୍ୟବାଦ ଜଣାଉଛି ।
SR
(Visitor Counter : 84
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦାଦାସାହେବ ଫାଲକେ ପୁରସ୍କାର ପାଇଁ ରଜନୀକାନ୍ତଙ୍କୁ ଅଭିନନ୍ଦନ ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦାଦାସାହେବ ଫାଲକେ ପୁରସ୍କାରରେ ସମ୍ମାନିତ ହୋଇଥିବା ଶ୍ରୀ ରଜନୀକାନ୍ତଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟ୍ଵିଟ୍ ଜରିଆରେ ପ୍ରଧାନମନ୍ତ୍ରୀ କହିଛନ୍ତି, “ବିଭିନ୍ନ ପିଢ଼ିରେ ସମାନ ଭାବେ ଲୋକପ୍ରିୟ, ଏପରି ଜଣେ ବ୍ୟକ୍ତିତ୍ଵ, ଯାହାଙ୍କ ତୁଳନୀୟ କାର୍ଯ୍ୟ ଖୁବ କମ ସଂଖ୍ୟକ ଲୋକ କରିପାରିବେ, ବିବିଧ ଭୂମିକା ଏବଂ ଏକ ଆକର୍ଷଣୀୟ ବ୍ୟକ୍ତିତ୍ୱ... ସେ ହେଉଛନ୍ତି ଶ୍ରୀ ରଜନୀକାନ୍ତ ଜୀ ।
ଏହା ଅତି ଖୁସିର କଥା ଯେ, ଥାଲାଇଭାଙ୍କୁ ଦାଦାସାହେବ ଫାଲକେ ପୁରସ୍କାର ପ୍ରଦାନ କରାଯାଇଛି । ତାଙ୍କୁ ଅଭିନନ୍ଦନ।”